Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Мијалче Стојанов со службена легитимација број 28-0005 и Елена Јанчева со службена легитимација број 28-0020, извршија редовен инспекциски надзор над субјектот на инспекциски надзор во ЈУ Меѓуопштински центар за социјална работа на град Скопје - Службата за права на парична помош на подрачје на општинитеКарпош**,** Сарај и Ѓорче Петров, со седиште на ул. Ул,, Багдатска,, бр.265, Скопје, застапуван од Директорот Изеир Мемеди и со Записник ИП1 број 16-46 од 28.12.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019 275/2019, 302/2020, 311/2020, 163/2021, 294/2021, 99/2022, 236/2022 и 65/2023 ) го донесе следното

**Р Е Ш Е Н И Е**

Се наредува на Изеир Мемеди, Директор на ЈУ Меѓуопштински центар за социјална работа на град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1.Центарот, да ги преиспита донесените решенија за користење на услугата помош и нега во домот и тоа: решение број УП 1630-2821 од 13.09.2021година на корисникот В. М., решение број УП 1630-2821 од 05.05.2022 година на корисникот П. М. решение број број УП 1630-374 од 24.01.2023 година на корисникот Т.Д. и решение број УП 1630-2500 од 05.08.2021 година на корисникот Љ.П., односно да го утврди обемот на услугата за помош и нега во домот за остварување на основните и инструменталните активности, во зависност на степенот на намаленост на функционалниот капацитет и вкупниот број на часови за услугата за месецот, да ја пресмета врз основа на бодовите во Индекс Кац на независност во оставрување на активности од секојдневниот живот и врз основа на бодовите во Скала Лотон Броди за инструментални активности од секојдневниот живот, согласно со член 75 и 106 од Законот и член 12, 13 и член 14 став 1 од Правилникот за начинот и обемот на социјалните услуги,нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

 Врз основа на утврдената фактичка состојба, да донесе нови решенија со кои ќе ги замени претходните решенија доколку утврди дека се донесени во спротивност со закон или друг пропис, согласно со член 338 став 1 алинеја 2 од Законот за социјална заштита.

 **Рокот за извршување на изречената инспекциска мерка 30 дена од приемот на решението**

 2.Центарот, во сите предмети на корисниците на услугата помош и нега во домот да обезбеди временски распоред на користење на услугата во текот на месецот, одреден од страна на корисникот во договор со негувателот, односно координаторот и стручниот работник од Центарот, согласност со член 75 и 106 од Законот и член 14 став 2 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка 60 дена од приемот на решението**

 3. Центарот, по службена должност повремено, а најмалку еднаш годишно, да го преиспитува постоењето на фактите и условите за користење на правото и да донесува соодветно решение доколку утврди дека истите се променети, согласно со член 273 од Законот за социјалната заштита.

 **Рокот за извршување на изречената инспекциска мерка 60 дена од приемот на решението**

4. Раководителот на службата е должен веднаш по истекот на рокот за извршување на инспекциската мерка, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот за социјалната заштита.

 3. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Мијалче Стојанов со службена легитимација број 28-0005 и Елена Jанчева со службена легитимација број 28-0020, извршија редовен инспекциски надзор над субјектот на инспекциски надзор ЈУ Меѓуопштински центар за социјална работа на град Скопје, со седиште на ул.,, Никола Вапцаров **,,** бр.11 Скопје, во Службата за права на парична помош на подрачје на општините Карпош, Сарај и Ѓорче Петров, и состави Записник ИП1 број 16-46 од 28.12.2023 година, во кој се констатирани недостатоци и неправилности во постапката за остварување и користење на право на услугата помош и нега во домот.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-46 од 05. 01.2024 година.

 Инспектори за социјална заштита :

 Мијалче Стојанов

 Елена Јанчева